stanford-oval/wikipedia huggingface dataset:
Alegranza

Alegranza
| --- | --- |
Sijainti:  Teguise Las Palmas, Kanariansaaret Espanja
Saariryhmä:  Kanariansaaret
Merialue:  Atlantti
Korkein kohta:  289 m
Pinta-ala:  10,2 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Alegranza on yksi Kanariansaarista. Se kuuluu Las Palmasin maakuntaan. Saarella sijaitsee Kanariansaarten pohjoisin kohta.
Alegranzan pinta-ala on 10,2 km² eikä vakituisia asukkaita ole. Saaren itäosassa sijaitsee alun perin vuonna 1865 rakennettu Punta Delgadan majakka. Korkein kohta on 289 metriä merenpinnasta. Pohjoisosa on pääosin tasaista. Saaren luonto ja eläimistö on suojeltu. Samaiseen luonnonpuisto-alueeseen kuuluu viereinen pienempi Montaña Claran saari.
Alegranza on osa Teguisen kuntaa.
Aiheesta muualla

Kuvia tai muita tiedostoja aiheesta Alegranza Wikimedia Commonsissa
Kanariansaaret
| --- | --- |
Pääsaaret:   Fuerteventura  Gran Canaria  La Gomera  El Hierro  Lanzarote  La Palma  Teneriffa 
Muita saaria:   Alegranza  Graciosa  Los Lobos  Montaña Clara  Roque del Este  Roque del Oeste
Al-Rama

| Al-Rama الرامة‎ |
| --- | --- |
 Näkymä al-Ramaan.
 Al-Rama
 Koordinaatit: 32°56′21″N, 35°22′02″E 
Valtio:  Israel
Hallintoalue:  Pohjoinen
Väkiluku (2017):  7 580
Infobox OKVirheellinen NIMI-arvo: 
Al-Rama (arab. الرامة‎, ar-Rāma, hepr. ‏ראמה‎, Rama) on kylä Israelin Pohjoisella hallintoalueella. Kylän asukkaat ovat pääosin arabeja ja vuoden 2017 sen asukasluku oli 7 580.
Historia

Al-Ramaa on asutettu jo pitkään ja sen asukkaat ovat saaneet perinteisesti elinkeinonsa kasvattamalla oliiveja. Kylän kerrottiin vuonna 1729 olevan raunioina ja hylättynä, mutta se asutettiin uudelleen 1800-lukuun mennessä. Juutalaisten joukot valtasivat kylän Israelin itsenäisyyssodan aikana lokakuussa 1948 ja oma kuntansa siitä tehtiin vuonna 1954.
Väestö

Al-Raman asukasluku vuoden 2017 lopussa oli 7 580.
Aiheesta muualla

Kuvia tai muita tiedostoja aiheesta al-Rama Wikimedia Commonsissa
Albania talviolympialaisissa 2018

Albania osallistui Pyeongchangin talviolympialaisiin 2018. Maata edusti kaksi urheilijaa,
molemmat alppihiihdossa. Avajaisissa sekä päättäjäisissä maan lippua kantoi Suela Mëhilli.
Albanian olympiakomitean tavoitteena oli saada olympialaisiin kolme tai neljä urheilijaa. Se olisi ollut Albanian talviolympiahistorian suurin joukkue.
Joukkue > Alppihiihto

Albania sai alppihiihtoon maapaikan yhdelle miehelle ja yhdelle naiselle.
Erjon Tola
Suela Mëhilli
Aker (yritys)

| Aker ASA |
| --- | --- |

Yritysmuoto:  allmennaksjeselskap (julkinen osakeyhtiö)
Osake:  OSE: AKER
ISIN:  NO0010234552
Perustettu:  1841 2004
Toimitusjohtaja:  Øyvind Eriksen
Puheenjohtaja:  Kjell Inge Røkke
Kotipaikka:  Oslo, Norja
Toimiala:  Holding-yhtiö
Liikevaihto:   346 milj. NOK (2008)
Liikevoitto:   -4,826 mrd. NOK (2008)
Henkilöstö:  55 (2008)
Omistaja:  TRG Holding AS (67,8 %),
Kotisivu:  http://www.akerasa.com/
Infobox OKVirheellinen NIMI-arvo: 
Aker ASA on norjalainen holding- ja pörssiyhtiö. Toimialoja ovat offshore, kalastus, rakennusteollisuus ja insinööritoiminta. Yhtiötä kontrolloi liikemies Kjell Inge Røkke TRG Holding -yrityksensä välityksellä.
Tytäryhtiöt

Maaliskuussa 2009 Akerin tytäryhtiöitä olivat:
Aker BioMarine (82,9 %)
Aker Capital (100 %)
Aker Clean Carbon (70 %)
Aker Drilling (100 %)
Aker Exploration (61,2 %)
Aker Floating Production (59,1 %)
Aker Holding (60 %, minkä välityksellä epäsuorasti 41 % Aker Solutions:ista)
Aker Oilfield Services (44,4 %)
Aker Philadelphia Shipyard (50,3 %)
Aker Seafoods (64,95 %)
Historia

Akers Mekaniske Verksted perustettiin Akerselvan rannalle Osloon 1841. Aluksi konepaja tuotti erilaisia mekaanisia laitteita, keskittyen sittemmin laivanrakennukseen. 1800-luvulla yritys rakensi valaanpyynti-, matkustaja- ja rahtialuksia. Myöhemmin yritys alkoi tuottaa tankkereita. 1970-luvulla yritys meni öljyteollisuuteen alkaen rakentaa öljynporauslauttoja. 1980-luvulla Aker fuusioitui Norcemin kanssa ja muodosti offshore-teollisuuteen suuren sementtiyrityksen. Se osa yrityksestä myytiin 1999. [lähde? ]
Vuonna 1996 Kjell Inge Røkke hankki sijoitusyrityksensä kautta suuria määriä Akerin osakkeita ja yhdisti sijoitusyrityksensä Akeriin muodostaen Aker RGI:n. Osittainen tytäryhtiö Aker Maritime hankki vuonna 2000 hallintaansa Kværnerin, joka fuusioitui Aker Kværneriksi. Nykyisin yritys on listautuneena erikseen Oslon pörssiin nimellä Aker Solutions, jossa Aker Holding on ylivoimaisesti suurin osakas. [lähde? ]
Adam Nawałka

| 0 | 1 | 2 |
| --- | --- | --- |

Henkilötiedot
Koko nimi: Adam Nawałka
Syntymäaika: 23. lokakuuta 1957 (ikä 66)
Syntymäpaikka: Krakova, Puola
Seurat
| Vuodet | Seura | O (M) |
| 1975–1985 1985–1988 |  Wisła Krakova  Polish-American Eagles | 190 (9) |
Maajoukkue
| 1977–1980 |  Puolan maajoukkue | 34 (1) |
Valmennusura
1996–1999 2000 2001 2002 2003–2004 2004–2006 2006–2007 2007–2008 2008–2009 2010–2013 2013–2018 2018–2019:  Świt Krzeszowice  Wisła Krakova  Wisła Krakova  Zagłębie Lubin  Sandecja Nowy Sacz  Jagiellonia Białystok  Wisła Krakova  Puolan maajoukkue (apuv.)  GKS Katowice  KS Górnik Zabrze  Puolan maajoukkue  Lech Poznań
 Seurajoukkueuran tilastot kattavat vain kansalliset sarjat.
Adam Nawałka (s. 23. lokakuuta 1957) on puolalainen jalkapallovalmentaja ja entinen keskikenttäpelaaja. Marraskuusta 2018 lähtien hän on valmentanut Lech Poznańia.
Ura pelaajana

Nawałka aloitti jalkapalloilijan uransa Wisła Krakovan organisaatiossa. Hän nousi edustusmiehistöön vuonna 1975 ja edusti seuraa kymmenen vuoden aikana lähes 200 ottelussa. Hän voitti seuran paidassa Puolan mestaruuden 1978. Hän jätti Krakovan vuonna 1985 ja pelasi uransa viimeiset kolme kautta Polish-American Eaglesissa Yhdysvalloissa.
Puolan maajoukkueessa Nawałka esiintyi 34 kertaa. Hän oli mukana MM-kisoissa 1978, kun Puola putosi lohkovaiheessa.
Meriitit pelaajana

Puolan mestaruus: 1978
Ura valmentajana

Nawałka aloitti valmentajanuransa Świt Krzeszowicessa vuonna 1996. Hän nousi yllättäen vanhan seuransa Wisła Krakovan päävalmentajaksi maaliskuussa 2000. Hän joutui jättämään paikkansa jo kauden jälkeen, mutta palasi päävalmentajaksi huhtikuussa 2001 ja luotsasi seuran Puolan mestariksi jättäen seuran jo kesällä.
Kesäkuussa 2002 Nawałka jatkoi uraansa Zagłębie Lubinin päävalmentajana, mutta sai potkut jo lokakuussa. Vuosina 2003–2004 hän luotsasi pientä Sandecja Nowy Sączia ja vuosina 2004–2006 Jagiellonia Białystokia. Wisła Krakovan päävalmentajaksi hän palasi joulukuussa 2006. Nawałka ei onnistunut nostamaan joukkuetta keskikastista mestaruustaisteluun ja sai potkut huhtikuussa 2007.
Leo Beenhakkern nosti Nawałkan Puolan maajoukkueen apuvalmentajaksi toukokuussa 2007. Kaksikko valmensi Puolaa EM-kisoissa 2008, mutta kehnojen tulosten vuoksi he saivat kisojen jälkeen potkut. Nawałka jatkoi valmennusuraansa GKS Katowicessa, josta siirtyi vuodenvaihteessa 2009-2010 KS Górnik Zabrzen päävalmentajaksi. Nawałkan alaisuudessa Górnik pelasi Puolan liigan keskikastissa sijoittuen parhaimmillaan viidenneksi kaudella 2012/13. Syyskaudella 2013/14 Nawałka oli piiskannut seuran liigan kärkeen. Hän jätti seuran marraskuun alussa 2013 ja siirtyi Puolan jalkapallomaajoukkueen päävalmentajaksi.
Nawałkan johdolla Puola esiintyi EM2016-karsinnoissa edukseen. Lokakuussa 2014 joukkue yllätti maailmanmestari Saksan 2–0 ottaen näen maan historian ensimmäisen voiton länsinaapuristaan. Puola pelasi muutenkin vahvat karsinnat Robert Lewandowskin loistaessa maalinteossa. Ainoan karsintatappionsa joukkue kärsi vieraissa Saksalle ja paikka EM-kisoihin varmistui, kun Irlanti kaatui viimeisessä ottelussa 2–1.
EM-lopputurnauksessa Puola voitti alkulohkossaan Pohjois-Irlannin ja Ukrainan sekä pelasi tasan Saksan kanssa. Näin Puola eteni pudotuspeleihin ja voitti neljännesvälierissä Sveitsin rangaistuspotkukilpailun jälkeen. Puola tavoitteli puolivälierissä paikkaa neljän parhaan joukkoon ja haastoi hyvin Portugalin ensimmäisellä puoliajalla. Nawałka ei kuitenkaan löytänyt keinoja murtaa Portugalin tiivistä puolustusta ja lopulta joukkueen tie katkesi tappioon rangaistuspotkukilpailussa. Suoritus oli kuitenkin Puolan paras EM-kisoissa ja paras arvokisasijoitus sitten vuoden 1982 MM-kisojen kolmannen sijan.
MM2018-karsinnoissa Puola aloitti kangerrellen 2–2 vierastasapelilla Kazakstania vastaan, mutta seuraavat viisi ottelua Puola voitti. Ainoan karsintatappion Puola kärsi Tanskan vieraana 1. syyskuuta 2017. Puolan paikka MM-lopputurnauksessa ratkesi lopulta lohkon päätösottelussa, jossa Montenegro kaatui 4–2. Puolan edellinen MM-lopputurnauspaikka oli vuodelta 2006. Lopputurnauksessa Puolan menestys jäi vaisuksi ja Robert Lewandowskin tähdittämä joukkue voitti vain viimeisen lohko-ottelunsa Japania vastaan ja putosi jo lohkovaiheen jälkeen. Turnauksen jälkeen Nawałka jätti tehtävänsä. Marraskuussa hän teki kahden ja puolen vuoden sopimuksen Lech Poznańin kanssa.
Meriitit valmentajana

Puolan mestaruus: 2001
EM-puolivälierät: 2016
Agni

Agni.
Agni on hindulaisuudessa tulen jumala. Sana on sanskritia ja merkitsee tulta. Hindulaisuuden varhaisella veda-kaudella Agni oli hyvin tärkeä jumala, mutta on menettänyt merkitystään nykyhindulaisuudessa. Vedalaisen mytologian mukaan vain taivaan jumala Indra on Agnia voimakkaampi ja tärkeämpi. Hän oli luojajumala Brahman vanhin poika.
Adam Ollas Mattsson

| Adam Ollas Mattsson |
| --- | --- |

Henkilötiedot
Syntynyt: 30. heinäkuuta 1996 (ikä 28) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  98 kg
Seura
Seura:  Färjestad BK
Sarja:  SHL
Pelinumero:  73
Pelaajaura
Pääsarjaura:  2014–
Aik. seurat:  Djurgårdens IF (SHL) Stockton Heat (AHL) Malmö Redhawks (SHL)
NHL-varaus:  175. varaus, 2014 Calgary Flames
Adam Ollas Mattsson (s. 30. heinäkuuta 1996 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa.
Ura > Maajoukkueura

Ollas Mattsson pelasi alle 20-vuotiaiden MM-kilpailuissa vuonna 2016. Hänen turnauksensa päättyi kuitenkin alaraajan murtumaan puolivälieräottelussa Slovakiaa vastaan. Ollas Mattsson alle 18-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2013, jolloin Ollas Mattsson jakoi Ruotsin sisäisen tehotilaston voiton neljän muun pelaajan kanssa lukemalla +4. Hän pelasi myös World U-17 Hockey Challengessa vuonna 2013, jolloin Ollas Mattsson voitti kultaa ja hänet valittiin turnauksen tähdistökentälliseen. Yhteensä hän on pelannut 21 nuorten ja 34 poikien maaottelua.
Ruotsin A-maajoukkueessa Ollas Mattsson on pelannut kaksi ottelua ilman tehopisteitä. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla Tšekkiä vastaan. Ollas Mattsson merkittiin Ruotsin kolmospuolustajapariin toisen debytantin, Gustav Backströmin viereen. Hän keräsi ottelusta teholukeman +1.
Pelityyli

Elite Prospects -sivuston vuonna 2014 tekemän analyysin mukaan Ollas Mattsson on isokokoinen puolustava puolustaja, joka pelaa hyvää peruspeliä ja käyttää ulottuvuuttaan. Sivusto mainitsee hänet kokonaisvaltaiseksi pelaajaksi.
Muuta

Ollas Mattssonin pikkuveli Isac pelaa puolustajana AIK IF:n J20-junioreissa.
Agnieszka Gąsienica-Daniel

Agnieszka Anna Gąsienica-Daniel (s. 22. joulukuuta 1987 Zakopane) on puolalainen alppihiihtäjä. Hän edustaa seuratasolla AZS AWF Katowicea.
Gąsienica-Daniel on kilpaillut maailmancupissa vuodesta 2004 lähtien. Hänen paras sijoituksensa on 20. tila Aspenin suurpujottelusta 2009.
Gąsienica-Daniel osallistui MM-kisoihin ensimmäistä kertaa vuonna 2005. Hän oli tuolloin suurpujottelussa 31., mutta keskeytti pujottelussa toisella kierroksella. Gąsienica-Daniel osallistui samoihin lajeihin Åren kisoissa 2007, muttei päässyt maaliin saakka kummassakaan niistä. Hän onnistui paremmin Val d’Isèressä 2009, jossa hän sijoittui suurpujottelussa 33:nneksi ja pujottelussa 34:nneksi. Gąsienica-Daniel kilpaili Vancouverin olympialaisissa 2010 viidessä eri lajissa ja sai parhaan sijoituksensa supersuurpujottelusta, jossa hän oli 23. Hän sijoittui Garmisch-Partenkirchenin MM-kisoissa seuraavana vuonna alppiyhdistetyssä kahdeksanneksitoista, minkä lisäksi hän oli pujottelussa 30. ja keskeytti suurpujottelussa.
Albrandswaard

| Albrandswaard |
| --- | --- |
 lippu:  vaakuna
 Albrandswaardin sijainti Etelä-Hollannissa
 Koordinaatit: 51°52′N, 4°25′E 
Valtio:  Alankomaat
Provinssi:  Etelä-Hollanti
Hallinto:  
 – Hallinnon tyyppi:  Kunta
 – Pormestari:  Hans Wagner
Kunnanvaltuusto:  21 paikkaa
Pinta-ala:  
 – Kokonaispinta-ala:  23,76 km²
 – Maa:  21,87 km²
 – Josta vettä:  1,89 km² 
Väkiluku (2015):  25 033
 – Väestötiheys:  1 054 as./km²
 
 www.albrandswaard.nl 
Infobox OKVirheellinen NIMI-arvo: 
Albrandswaard on kunta Etelä-Hollannin provinssissa, Alankomaiden länsiosassa. Kunnan väkiluku on 25 033 (1.1.2015). Pinta-alaa kunnalla on 23,76 km², josta vettä on 1,89 km².
Albrandswaardin kunnan muodostavat Poortugaalin kylä lännessä ja Rhoonin kylä idässä.
Aiheesta muualla

Kuvia tai muita tiedostoja aiheesta Albrandswaard Wikimedia Commonsissa
Viralliset sivut (hollanniksi)
Kartta Albrandswaardin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aker

Aker voi tarkoittaa seuraavia:
Jumala

Aker, muinaisessa Egyptissä palvottu jumala
Norjassa

Aker, Osloon liitetty entinen kunta Norjassa
Vestre Aker, Oslon kaupunginosa
Nordre Aker, Oslon kaupunginosa
Aker Brygge, asuinalue Oslon keskustassa
Akerselva, joki Oslossa
Akershusin linna, linna Oslossa
Akershusin lääni, Norjan lääni
Aker Stadion, jalkapallostadion Moldessa
Aker Solutions, norjalainen insinööri- ja rakennuspalvelu- sekä teknologiayritys
Aker, norjalainen holding- ja pörssiyhtiö
Suomessa

Aker Finnyards ja Aker Yards, Meyer Turku -telakkayhtiön aiempia nimiä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aker”, voi hakea sivunnimihaulla, laajalla sivunnimihaulla tai tekstihaulla.
Agnicayana

Agnicayana (ati-rātrá  agní-cayana) on hindujen tulirituaali, joka kestää 12 päivää. Rituaalissa noudatetaan aina samaa tarkkaa kaavaa, jossa muun muassa uhrataan ruokaa Jumalille ja rakennetaan linnun muotoinen tulialttari 10 800 tiilestä.
1975 Frits Staal dokumentoi Keralassa asuvien namboodirien esittämän agnicayanan. Tätä ennen rituaali oli tehty viimeksi 1956 ja namboodirit olivat huolissaan rituaalin säilymisestä. Rituaalia ei ollut seurannut kukaan ulkopuolinen koskaan aikaisemmin. Vuoden 1975 jälkeen rituaaleja on ollut vain muutama.
Adam Žampa

| Mitalit | Mitalit | Mitalit |  |
| --- | --- | --- | --- |
|  Adam Žampa |  Adam Žampa |  Adam Žampa |  |
Maa:  Slovakia
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Sankt Moritz 2017 | Joukkuekilpailu |  |
Adam Žampa (s. 13. syyskuuta 1990 Stary Smokovec) on slovakialainen alppihiihtäjä. Hän edustaa VSC Dukla Banska Bystrica -seuraa ja kilpailee pääasiassa pujottelussa ja suurpujottelussa.
Žampa saavutti Sankt Moritzin MM-kilpailuissa 2017 hopeaa joukkuekilpailussa. Hän sijoittui MM-kilpailujen pujottelussa 21:nneksi Val d'Isèressä 2009, 24:nneksi Garmisch-Partenkirchenissä 2011, 15:nneksi Schladmingissa 2013 ja 19:nneksi Vailissa 2015. Superalppiyhdistetyssä hän oli kolmastoista 2013 ja yhdeksästoista 2015 sekä suurpujottelussa seitsemästoista 2013 ja kahdeksas Cortina d'Ampezzossa 2021. Sotšin olympialaisissa 2014 hän sijoittui superalppiyhdistetyssä viidenneksi ja pujottelussa kuudenneksi. Kolmansissa olympialaisissaan Pekingissä 2022 hän sijoittui suurpujottelussa 15:nneksi, 0,4 sekuntia ja yhden sijan pikkuveljeään Andreasta parempana, sekä pujottelussa 25:nneksi.
Žampa kilpaili maailmancupissa ensimmäisen kerran Levillä marraskuussa 2010. Ensimmäiset maailmancup-pisteensä hän sai oltuaan yhdeksäs Söldenin suurpujottelussa lokakuussa 2012. Parhaimmillaan hän on sijoittunut viidenneksi Kitzbühelin alppiyhdistetyssä tammikuussa 2016.
Aiheesta muualla

Adam Žampan kotisivut
Aavejuna (Clive Cusslerin romaani)

| Aavejuna> Night Probe! |
| --- | --- |
 Kirjan kansi.
Alkuperäisteos
Kirjailija:  Clive Cussler
Kansitaiteilija:  Lou Feck
Kieli:  englanti
Genre:  kauhu jännitys scifi
Kustantaja:  Bantam Books
Julkaistu:  1981
Suomennos
Suomentaja:  Erkki Hakala
Kustantaja:  WSOY
Julkaistu:  1981
Ulkoasu:  sidottu
Sivumäärä:  401
ISBN:  951-0-10817-0
Sarja: Dirk Pitt -sarja
Edeltävä:  Vixen 03
Seuraava:  Syvyyksien saalistajat
Löydä lisää kirjojaKirjallisuuden teemasivulta
Aavejuna (engl. Night Probe!) on yhdysvaltalaisen kirjailija Clive Cusslerin 1981 julkaistu seikkailuromaani. Kirja on Cusslerin viides Dirk Pitt -sarjan teos, ja se julkaistiin vuonna 1981. Teoksen tapahtuma-aika on vuosi 1989.
Romaanin englanninkielinen nimi night probe viittaa vanhahtavaan sukellustermiin, joka tarkoittaa pimeiden vedenalaisten luolien tutkimista.
Hahmot

Dirk Pitt, NUMAn erikoisprojektien johtaja
Amiraali James Sandecker, NUMAn pääjohtaja
Al Giordino, NUMAn erikoisprojektien apulaisjohtaja
Rudi Gunn, NUMAn logistiikkajohtaja
Heidi Milligan, Yhdysvaltain laivaston kapteeniluutnantti, Pohjois-Amerikan sopimuksen löytäjä, projektin historiantutkija
Brian Shaw, 66-vuotias eläkkeelle vetäytynyt, takaisin palvelukseen kutsuttu brittiagentti
Foss Gly, yhdysvaltalainen gangsteri ja palkkamurhaaja, joka suorittaa likaisen työn québeciläisradikaalien puolesta
Henri Villon, liberaalipuolueen ja Kanadan parlamentin jäsen, salainen québeciläisradikaalien johtaja
Alan Mercier, Yhdysvaltain kansallisen turvallisuuden neuvonantaja
Charles Sarveux, vastavalittu Kanadan pääministeri
Danielle Sarveux, pääministeri Sarveuxin vaimo ja Villonin salarakastajatar
Kirjallinen merkitys ja kritiikki

Monien suosittujen seikkailukertomusten tavoin  Aavejuna ei saavuttanut kriitikoiden suosiota. Epävirallisen kyselyn mukaan eniten kritiikkiä teoksessa herätti Kanadan myynti Yhdysvalloille.[lähde? ] Historiallisesti on kuitenkin muistettava, että vuonna 1803 Yhdysvallat osti Ranskalta kaksi miljoonaa neliökilometriä maata, ja vuonna 1867 osti Venäjältä Alaskan.
Kirjassa kuitenkin sivuutetaan se tosiasia, että tarinassa esitetyn Pohjois-Amerikan sopimuksen tapahtuma-aikana vuonna 1914 Kanada oli osa brittiläistä kansainyhteisöä ja että sillä oli oma hallinto, joten Iso-Britannia ei olisi voinut eikä sillä olisi ollut oikeutta myydä Kanadaa Yhdysvalloille.
Prologi ja viitteitä historiaan

Dirk Pitt -romaaneille tyypillistä on tarinoiden prologin sijoittuminen itse varsinaisen tarinan tapahtuma-ajankohtaa edeltävään aikaan. Kirjasarjan eri osissa tämä vaihtelee muutamasta kymmenestä aina muutamiin tuhansiin vuosiin. Tämä historiaan sovellettu, yleensä joko kokonaan tai osittain kuvitteellinen prologi antaa kantavan pohjan koko tarinan tapahtumille.
Aavejunan prologi sijoittuu toukokuuhun 1914, juuri ensimmäisen maailmansodan puhkeamista edeltävään aikaan. Prologissa viitataan todellisiin historiallisiin henkilöihin, kuten Yhdysvaltain presidenttiin Woodrow Wilsoniin, Yhdysvaltain ulkoministeriin William Jennings Bryaniin, Ison-Britannian pääministeri Herbert Asquithiin sekä kuningas Yrjö viidenteen.
Kuten muissakin Cusslerin romaaneissa myös Aavejunan tapahtumat sijoittuvat ekologian ja merenkulun piiriin. Romaanissa kantavana keksintönä on  kehittynyt keilakaikuluotaintekniikka,  jonka avulla öljy- ja mineraalivarantoja voidaan paikantaa merenpohjan alapuolelta.
Airspeed Courier

| Airspeed Courier |
| --- | --- |

Tyyppi:  matkustajakone
Alkuperämaa:   Yhdistynyt kuningaskunta
Valmistaja:  Airspeed
Suunnittelija:  N. S. Tiltman A. H. Tiltman
Valmistusmäärä:  16 
Airspeed Courier oli Airspeedin valmistama brittiläinen matkustajalentokone, jonka suunnittelivat N. S. Tiltman ja A. H. Tiltman. Couriereita valmistettiin yhteensä 16 kappaletta, mikä oli huomattavasti enemmän kuin Airspeedin edellisiä lentokoneita.
Helmikuussa 1934 Yhdistyneen kuningaskunnan ilmavoimat hankki yhden Courierin viestintätehtäviin mutta palautti sen Airspeedin kehitettäväksi seuraavana vuotena. Toisessa maailmansodassa kymmenen Courieria palveli ilmavoimissa viestintä- ja kuljetustehtävissä. Näistä vain yksi selviytyi sodan läpi, ja se palautettiin siviilikäyttöön 18. tammikuuta 1946.
Rakenne

AS.5-mallin koneiden siivet olivat kangaspinnoitettua- ja runko vaneripinnoitettua puurakennetta etuosaa lukuun ottamatta, joka oli rakenteeltaan hitsattua teräsputkea. Moottori kiinnittyi eturungon metallirakenteeseen. Siiven 3,1 metrin mittainen keskiosa kiinnittyi kiinteästi runkoon, uloimpien osien kiinnittyessä keskiosaan neljällä pultilla. Koneen hydraulitoimisessa sisäänvedettävässä laskutelineissä käytettiin öljypneumaattisia joustintukia (engl. oleo-pneumatic strut).
Konetyypistä oli myöhemmin suunnitteilla Kanadan markkinoille suunnattu kokometallinen AS.11-versio.
Versiot

AS.5A Courier I Britannian malli, Lynx IVc -moottorit. Ensilento vuonna 1933.
AS.5B Courier II vientimalli, Cheetah V -moottorit. Ensilento vuonna 1933.
AS.5C Courier kokeilumalli Napier Rapier -moottoreilla. Ensilento vuonna 1934.
AS.5J Courier Armstrong Siddley Cheetah -moottoreilla varustettu malli. Ensilento vuonna 1935.
AS.11 Courier Kanadan markkinoille suunniteltu kokometallinen versio.
Tekniset tiedot (AS.5A Courier I)

Lähde:
Yleiset ominaisuudet
Miehistö: 1
Matkustajat: 5
Pituus: &&&&&&&&&&&&&&08.06900008,69 m
Kärkiväli: &&&&&&&&&&&&&014.033000014,33 m
Siipipinta-ala: &&&&&&&&&&&&&023.023000023,23 m²
Lentopaino: &&&&&&&&&&&01770.&&&&001 770 kg
Hyötykuorma: &&&&&&&&&&&&0812.&&&&00812 kg
Voimalaite: &&&&&&&&&&&&&&01.&&&&001 × Armstrong Siddley Lynx IVc sylinterinen tähtimoottori; &&&&&&&&&&&&0166.&&&&00166 kW (&&&&&&&&&&&&0223.&&&&00223 hv)
Suoritusarvot
Suurin nopeus: &&&&&&&&&&&&0246.&&&&00246 km/h
Matkalentonopeus: &&&&&&&&&&&&0212.&&&&00212 km/h
Lentomatka: &&&&&&&&&&&&0965.&&&&00965 km
Nousukyky: &&&&&&&&&&&&0223.&&&&00223 m/min
Aiheesta muualla

Taylor H. A.: Airspeed Aircraft since 1931.  Lontoo:  Putnam and Company Ltd., 1970.  SBN 370 00110 9.  (englanniksi)
Alegro

| Alegro |
| --- | --- |
Sijainti:  Alfragide, Portugali
Avattu:  marraskuu 2007
Omistaja:  Auchan ja Immochan
Liikkeiden määrä:  122
Kerrospinta-ala:  39 000 m²
Pysäköintipaikkoja:  2 500
Kotisivu
Kauppakeskus Alegro sijaitsee Alfragideissa, Amadorassa, Lissabonin lähellä. Kauppakeskus avattiin marraskuussa 2007. Kauppakeskuksen omistaa Auchan ja Immochan, joka on Auchan-ryhmittymän liiketilojen hallintaan keskittynyt yhtiö.
Kauppakeskus Alegron kerrospinta-ala on 39 000 neliömetriä ja kauppakeskuksessa sijaitsee noin 122 liikettä. Kauppakeskuksessa on muun muassa ravintolamaailma ja Jumbo-hypermarketketju.
Kulkuyhteydet

Parhaiten kauppakeskukseen pääsee autolla.
Aiheesta muualla

Kauppakeskus Alegron kotisivut
Adam Young

| Adam Young |
| --- | --- |
 Owl City esiintymässä vuonna 2009.
Henkilötiedot
Syntynyt: 5. heinäkuuta 1986 (ikä 38)
Ammatti:  musiikkituottaja, laulaja-lauluntekijä
Muusikko
Taiteilijanimi:  Owl City
Laulukielet:  englanti
Aktiivisena:  2007–
Tyylilajit:  elektroninen, synthpop
Soittimet:  laulu, kitara, koskettimet, samplays, rummut
Yhtyeet:  Owl City, Sky Sailing, Port Blue
Levy-yhtiöt:  Universal Republic Sky Harbor Port Blue
 Nimikirjoitus
Aiheesta muualla
ayoungmusic.com
  [ Muokkaa Wikidatassa ] [ ohje ]  
Adam Randal Young (s. 5. heinäkuuta 1986) on yhdysvaltalainen muusikko, multi-instrumentalisti, tuottaja ja synthpop-yhtye Owl Cityn perustaja. Hänellä on myös lukuisia muita musiikillisia projekteja, kuten Sky Sailing ja Port Blue. Young seurusteli hetken aikaa Taylor Swiftin kanssa 2012[lähde? ].
Aiheesta muualla

Viralliset sivut